ગુજરાત ગેસ કંપનીના ભાવ જોઈએ તો ડિસેમ્બર ૨૦૧૭માં રૂપિયા ૨૪.૩૧ સેસ્ક્યુ એમના ભાવે મળતો ગેસ ડિસેમ્બર માસની તારીખ ૨૩ થી ૩૧ના ગાળામાં રૂ ૨.૪૪ વધારીને ૨૬.૭૫ ભાવ કરી નાખ્યો. ત્યારબાદ છ મહિના સુધી ભાવ વધારો ઝીંકીને જૂન માસના પ્રારંભમાં ગેસનો ભાવ ૩૦ને આંબી જાય તેમ રૂપિયા ૨૯.૯૫ કરી નાખ્યો. જેમાં ટેક્સ તો અલગ. બીજીબાજુ ચાઇના સાથે તીવ્ર હરીફાઈ અને ભારે મંદીના માહોલમાં સતત ઘટતા નફાની વચ્ચે આ રીતે વારંવાર ગુજરાત ગેસ કંપની દ્વારા કમરતોડ વધારો કરવામાં આવશે તો મોરબી સિરામિક ઉદ્યોગના અસ્તિત્વ સામે પ્રશ્નો ઊભા થાય તેવા નિર્માણ થઇ રહ્યા છે અને છ લાખથી વધુ મજુરોને રોજીરોટી છીનવાઇ જાય તેવી પરિસ્થિતિ સર્જાશે.